To personer, begge 15 år, er uafhængigt af hinanden blevet anholdt på Nørrebro i København for at skyde med fyrværkeri mod andre. Det bekræfter vagtchef Leif Hansen hos Københavns Politi over for TV 2. Han tilføjer, at politiet forventer flere anholdelser i løbet af aftenen. Politiet er massivt til stede i området, hvor der på nuværende tidspunkt meldes roligt, skriver de på Twitter.

Vi er massivt til stede på Nørrebro for at sikre ro efter de seneste dages hensynsløse og farlige opførsel med fyrværkeri. Vi har i dag indtil videre anholdt to personer ved Den Røde Plads for at skyde fyrværkeri mod andre. Området er pt. forholdsvis roligt #politidk — Københavns Politi (@KobenhavnPoliti) December 27, 2019